/* KOM/2011/0797 lopullinen - 2011/0376 (NLE) */ Ehdotus NEUVOSTON ASETUS Euroopan unionin ja Mosambikin tasavallan väliseen kalastuskumppanuussopimukseen kuuluvan pöytäkirjan mukaisten kalastusmahdollisuuksien jakamisesta





PERUSTELUT Komissio neuvotteli asiaa koskevan neuvoston valtuutuksen[1] perusteella Euroopan unionin puolesta Mosambikin tasavallan kanssa Euroopan unionin ja Mosambikin tasavallan väliseen kalastuskumppanuussopimukseen kuuluvan pöytäkirjan uusimisesta. Neuvottelujen päätteeksi parafoitiin uusi pöytäkirja 2. kesäkuuta 2011. Pöytäkirja kattaa kolmen vuoden ajanjakson alkaen siitä, kun neuvosto tekee päätöksen kyseisen pöytäkirjan väliaikaisesta soveltamisesta ja sen jälkeen kun nykyisen pöytäkirjan voimassaolo lakkaa 31. joulukuuta 2011. Tämä menettely pöytäkirjan mukaisten kalastusmahdollisuuksien jakamiseksi jäsenvaltioiden kesken aloitetaan samanaikaisesti niiden menettelyjen kanssa, jotka liittyvät uuden pöytäkirjan tekemisestä Euroopan parlamentin hyväksynnän saamisen jälkeen tehtävään neuvoston päätökseen sekä pöytäkirjan allekirjoittamista EU:n puolesta ja sen väliaikaista soveltamista koskevaan neuvoston päätökseen. Uudessa pöytäkirjassa vahvistetaan unionin laivanvarustajien kalastusmahdollisuudet Mosambikin kalastusalueella 43 kurenuotta-alukselle ja 32 pitkäsiima-alukselle. Perussopimuksen mukaisesti jäsenvaltioiden kalastusmahdollisuuksien jakoperusteet olisi vahvistettava. Komissiota pyydetään hyväksymään tämä ehdotus ja toimittamaan se neuvostolle. 2011/0376 (NLE) Ehdotus NEUVOSTON ASETUS Euroopan unionin ja Mosambikin tasavallan väliseen kalastuskumppanuussopimukseen kuuluvan pöytäkirjan mukaisten kalastusmahdollisuuksien jakamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan, ottaa huomioon komission ehdotuksen[2], sekä katsoo seuraavaa: 1. Euroopan unionin ja Mosambikin tasavallan väliseen kalastuskumppanuussopimukseen kuuluva uusi pöytäkirja parafoitiin 2 päivänä kesäkuuta 2011. Kyseinen pöytäkirja antaa unionin aluksille kalastusmahdollisuuksia Mosambikin suvereniteettiin tai lainkäyttövaltaan kalastuksen osalta kuuluvilla vesillä. 2. Neuvosto hyväksyi […] päätöksen XXX/2010/EU[3] uuden pöytäkirjan allekirjoittamisesta ja väliaikaisesta soveltamisesta. 3. On tarpeen määritellä jäsenvaltioiden kalastusmahdollisuuksien jakoperusteet pöytäkirjan voimassaoloajaksi. 4. Yhteisön kalastusaluksille myönnettävistä luvista kalastustoiminnan harjoittamiseksi yhteisön vesien ulkopuolella ja kolmansien maiden alusten pääsystä yhteisön vesille 29 päivänä syyskuuta 2008 annetun asetuksen (EY) N:o 1006/2008[4] 10 artiklan 1 kohdan mukaisesti komissio ilmoittaa asianomaisille jäsenvaltioille, jos käy ilmi, että unionille kalastuskumppanuussopimuksen mukaisesti myönnettyjä kalastusmahdollisuuksia ei käytetä kokonaan. Jos jäsenvaltio ei vastaa neuvoston vahvistaman määräajan kuluessa, sen katsotaan vahvistaneen, etteivät sen alukset käytä kalastusmahdollisuuksiaan täysimääräisesti kyseisellä ajanjaksolla. On tarpeen vahvistaa kyseinen määräaika. 5. Koska nykyisin voimassa olevan kumppanuussopimukseen liittyvän pöytäkirjan voimassaolo päättyy 31 päivänä joulukuuta 2011, tätä asetusta olisi sovellettava 1 päivästä tammikuuta 2012, ON HYVÄKSYNYT TÄMÄN ASETUKSEN: 1 artikla 6. Euroopan unionin ja Mosambikin tasavallan välisen kalastuskumppanuussopimuksen pöytäkirjassa, jäljempänä ’pöytäkirja’, vahvistetut kalastusmahdollisuudet jaetaan jäsenvaltioiden kesken seuraavalla tavalla: a) Kurenuottaa käyttävät tonnikala-alukset Espanja | 22 alusta | Ranska | 20 alusta | Italia | 1 alus | Yhteensä | 43 alusta | b) Pintasiima-alukset Espanja | 16 alusta | Ranska | 8 alusta | Portugali | 7 alusta | Yhdistynyt kuningaskunta | 1 alus | Yhteensä | 32 alusta | 7. Asetusta (EY) N:o 1006/2008 sovelletaan rajoittamatta kalastuskumppanuussopimuksen ja pöytäkirjan määräysten soveltamista. 8. Jos 1 kohdassa tarkoitettujen jäsenvaltioiden kalastuslupahakemukset eivät kata pöytäkirjassa vahvistettuja kalastusmahdollisuuksia kokonaan, komissio ottaa asetuksen (EY) N:o 1006/2008 10 artiklan mukaisesti huomioon jonkin toisen jäsenvaltion kalastuslupahakemukset. 9. Määräajaksi, jonka aikana jäsenvaltioiden on asetuksen (EY) N:o 1006/2008 10 artiklan 1 kohdan mukaisesti vahvistettava, etteivät ne käytä sopimuksen nojalla jaettuja kalastusmahdollisuuksia kokonaan, vahvistetaan 10 työpäivää päivästä, jona komissio ilmoittaa jäsenvaltioille, ettei kalastusmahdollisuuksia ole käytetty loppuun. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä . Sitä sovelletaan 1 päivästä tammikuuta 2012. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] Neuvoston päätös N:o xxx/2011, annettu xx xxx 2011 – Viite SEC(2010) 1593 lopullinen. [2] EUVL C, s. . [3] EUVL L ….. [4] EUVL L 286, 29.10.2008, s. 33.